ÉRDEKMÉRLEGELÉSI TESZT

a Semmelweis Egyetem Marketing és Kommunikációs Főigazgatóság Semmelweis Stúdió által külső megrendelő megbízásából gyártott tartalmakkal kapcsolatos adatkezelés tárgyában.

**1. Az adatkezelő vagy harmadik személy jogos érdeke:**

Az adatkezelő jogos érdeke, hogy a Semmelweis Egyetem polgárairól (munkavállalóiról és hallgatóiról) kép- és hangfelvételeket készíthessen és ezeket a felvételeket felhasználhassa, illetve továbbíthassa, amikor külső megrendelőtől származó megbízása alapján végzett munkája ezt megköveteli, és ezáltal szerződésben vállalt feladatát elláthassa.

* 1. **Adatkezelő érdeke:**

Olyan tartalmak létrehozása, melyeknek célja az Egyetem különböző tevékenységeinek dokumentálása, az Egyetem tevékenysége iránt érdeklődők tájékoztatása, valamint a Marketing és Kommunikációs Főigazgatóság marketingtevékenységének elősegítése.

* 1. **Az érdek jogszerűségének igazolása:**

A Semmelweis Stúdió alapításkor meghatározott célja az összegyetemi érintettségű tartalmak gyártása, kifejezetten a központi egyetemi kommunikáció céljából, a Marketing és Kommunikációs Főigazgatóság stratégiai irányvonalai mentén.

* 1. **A jogos érdek konkrétságának igazolása:**

A Semmelweis Stúdió 1.2. pontban leírt kötelezettsége folyamatosan fennáll.

* 1. **A jogos érdek valódisága és aktualitása:**

Az adott projektre vonatkozó projektterv határozza meg.

* 1. **Adatkezeléshez fűződő harmadik személy érdeke:**

A Semmelweis Stúdió adatkezelése a mindenkori szerződéses partnere mint 3. személy érdekében történik. A szerződéses partner érdeke, hogy a Semmelweis Stúdió teljesítse szerződésben vállalt kötelezettségeit, az elkészült felvételeket kifejezetten az adott kommunikációs célhoz kialakítva továbbítsa a szerződéses partner részére azok célszerű felhasználására.

1. **Az adatkezelés szükségessége:**
   1. **Annak egyértelmű és világos bemutatása, hogy az adatkezelés az érdek eléréséhez feltétlenül szükséges és alkalmas:**

Az elkészítendő tartalom elvárásoknak megfelelő minőségéhez elengedhetetlen, hogy abban Semmelweis polgárok szerepeljenek felismerhető módon.

* 1. **Alternatív megoldások az érdekelt védelmére:**

Nem releváns.

* 1. **Érdekek természetének vizsgálata:** 
     1. **Az adatkezelő jogos érdeke:**

Kép- és hangfelvételek készítése az érintettről, és ezen felvételek, valamint korábban, eredetileg más projekthez készült felvételek továbbítása a külső megrendelő részére, továbbá a felvételek felhasználása az elkészítendő tartalomhoz.

* + 1. **Az érintett érdeke:**

Hogy beleegyezése nélkül róla ne készüljön kép- és hangfelvétel.

* + 1. **Adatok jellege:**

Képmás, hang, név, titulus, bizonyos esetekben e-mail cím, telefonszám.

1. **Adatkezelés hatásainak vizsgálata:**
   1. **Érintett helyzete:**

Az adatkezelő és az érintett között közvetlen, a 3. személlyel közvetett kapcsolat áll fenn.

* 1. **Adatkezelő helyzete:**

Az adatkezelő az érintett adatait a GDPR 6. cikk (1) bekezdés c) pontja szerinti jogi kötelezettség alapján kezeli, azonban további adatkezeléshez a GDPR Preambulum (50) bekezdése szerint adatkezelés célja összeegyeztethető-e a személyes adatok gyűjtésének eredeti céljával, az adatkezelő – az eredeti adatkezelés jogszerűségére vonatkozó valamennyi előírás teljesítését követően – figyelembe veszi többek között minden, az említett eredeti célok és a tervezett további adatkezelési célok közötti fennálló összefüggést, az adatgyűjtés körülményeit, ideértve különösen az érintettek és a további adatfelhasználásra vonatkozó, az adatkezelővel fennálló kapcsolatán alapuló észszerű elvárásait is, továbbá a személyes adatok jellegét, a tervezett további adatkezelés követelményeit az érintettekre nézve nem találta új adatkezelés jogalap nélkül megalapozottnak így annak jogalapjául a GDPR 6. cikk (1) bekezdés f) pontját határozta meg.

* 1. **Az érintett és az adatkezelő kapcsolata:**

Közvetlen; az érintett az adatkezelő intézményének (Semmelweis Egyetem) polgára (hallgatója vagy munkavállalója), mely jogviszonyát hallgatói- vagy munkaszerződés rögzíti.

* 1. **Az adatkezelés hatása az érintettekre, az adatkezelővel való kapcsolata fényében:**

Nem jelentős kockázat: személyes adataik feletti rendelkezés elvesztése.

* 1. **Az érintett ésszerű elvárásai:**

Az adatkezelés elleni tiltakozása esetén az adatkezelő szüntesse be az adatkezelést. Erre a lehetőségre az adatkezelő a tájékoztatóban az érintett figyelmét külön felhívja.

1. **Adatkezelés módja:**

Gépi: számítástechnikai.

1. **Az érintett tájékoztatása az adatkezelésről:**

Az adatkezelő honlapján: (https://semmelweis.hu/kommunikacio/magunkrol/szabalyzataink/)

1. **Biztonsági intézkedések:**
   1. **Adatok korlátozott ideig történő megtartása:**

Dokumentálás céljából az Egyetem fennállásáig, de legfeljebb az adatkezelés céljának megvalósulásáig.

* 1. **Az adatokhoz való hozzáférés korlátozása:**

Az adatok a tartalom közzétételéig csak az adatkezelő és feldolgozó számára érhetőek el, zárt online rendszerben. A tartalom közzétételét követően az adatok nyilvánossá válnak.

1. **Az érdekmérlegelés eredménye és annak dokumentálása:**
   1. **Jogos érdek fennállása:**

Az adatkezelő és a 3. személy jogos érdeke fennáll az adatkezelésre.

* 1. **Az érdekek természetének vizsgálata:**

Az érintett adatai közül csak az adatkezeléshez szükséges adatok és csak korlátozott ideig kerülnek kezelésre megfelelő biztonsági intézkedésekkel.

* 1. **Az adatkezelés hatásának vizsgálata:**

Szükséges adatkezelés.

1. **Az érdekmérlegelési teszt eredménye:**

Az adatkezelő adatkezeléshez fűződő érdeke megelőző és magasabb rendű az érintett azon érdekénél, hogy adatkezelési célból ne kerüljön kezelésre az adata.